# Aljoša Asanović

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Aljoša Asanović
 |
| --- |
|
 |
| Osobne informacije
 |
| Puno ime
 | Aljoša Asanović
 |
| Nadimak
 | *Vatreni lakat* |
| Rođenje
 | 14. prosinca 1965. Split, Hrvatska
 |
| Pozicija
 | veznjak
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1984. 1984. - 1990. 1990. - 1991. 1991. - 1992. 1992. - 1994. 1994. - 1995. 1995. 1996. - 1997. 1997. - 1998. 1998. - 2000. 2000. 2001. 2001. - 2002.
 | RNK Split HNK Hajduk Split F.C. Metz AS Cannes Montpellier HSC HNK Hajduk Split Real Valladolid Derby County F.C. SSC Napoli Panathinaikos Atena Austria Beč Sydney United HNK Hajduk Split
 | 0116 00(28) 0035 00(13) 0028 000(7) 0043 00(10) 0033 000(8) 0008 000(1) 0038 000(7) 0038 000(7) 0044 000(9) 0000 000(0) 0004 000(1) 0001 000(0)
 |
| Reprezentacija
 |
| 1987. - 1988. 1990. - 2000.
 |  SFR Jugoslavija  Hrvatska
 | 0003 000(0) 0062 000(3)
 |
| Trenirane momčadi
 |
| 2004. - 2005. 2006. - 2012. 2012. - 2013.
 |  HRV Hrvatska do 21 (pom. trener)  Hrvatska (pom. trener) Lokomotiv Moskva (pom. trener)
 |
| Osvojene medalje
 |

 |
|

| Nogomet
 |
| --- |
| Svjetska prvenstva
 |
|  |  Francuska 1998.  |  |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub.
\* Nastupi i (golovi) u profesionalnim klubovima zadnji su put ažurirani 28. veljače 2014.. |

**Aljoša Asanović** (Split, 14. prosinca 1965.), bivši hrvatski nogometaš i sadašnji trener. Rođeni Splićanin prvi nastup za splitske Bile imao je 1984. na Trofeju Marjana, popularnom klupskom turniru koji se svake godine održavao na Poljudu.

## Igračka karijera

Bio je vezni igrač, a najviše se isticao sjajnim dodavanjima i nepredvidljivim zadnjim pasom od kojih se pamti dodavanje Davoru Šukeru u polufinalu Svjetskog prvenstva 1998. protiv Francuske kada je prebacio cijelu obranu kasnijih svjetskih prvaka i asistirao za pogodak.

### Igračke karakteristike

Izniman kreator igre s neočekivanim rješenjima u napadačkim akcijama. Poznat po umješnom građenju lopte.

### Klupska karijera

Aljoša Asanović igrao je u sveukupno 11 klubova. Nogometnu karijeru započeo je u splitskom Hajduku, a prvi put za Hajduk zaigrao je na Trofeju Marjana 1984. godine. U sezoni 1983./84. proveo je 6 mjeseci na posudbi u tadašnjemu drugoligašu Splitu. Vrativši se u Hajduk tu ostaje do 1990. godine, nakon toga po jednu sezonu odigrao u francuskim klubovima Metzu (1990./91.) i Cannesu (1991./92.). Od 1992. do 1994. godine igra u Montpellieru. U Hajduk se ponovno vratio 1994. i povratak obilježio izvrsnim igrama u Ligi prvaka te osvojivši hrvatsko prvenstvo i kup. Slijedeću sezonu provodi u španjolskom klubu Valladolidu (1995.), nakon toga igra dvije sezone u engleskom klubu Derby Countyju (1996.-98.), zatim 6 mjeseci u Napoliju (1998.) i još 2 sezone u grčkom klubu Panathinaikosu (1999.-2000.). Godine 2000. prešao je u bečku Austriju, ali je ugovor raskida zbog ozljede. Zadnju utakmicu u karijeri, za inozemni klub, odigrao je za klub australskih Hrvata, Sydney United. Nogometnu karijeru završio je u dresu splitskog Hajduka iz kojeg je ponikao i gdje se čak tri puta vraćao.

### Reprezentativna karijera

Za A reprezentaciju Jugoslavije između 1987. i 1988. odigrao je 3 utakmice.</ref> Bio je jedan od najboljih i svakako najvažnijih reprezentativaca za vrijeme najvećih uspjeha Hrvatske u nogometu. Sakupio je 62 utakmice u dresu reprezentacije, a postigao je 3 zgoditka, od kojih je njegov prvijenac bio i prvi zgoditak obnovljene Hrvatske nogometne reprezentacije, na utakmici protiv SAD-a 1990. Nastupio je na europskom prvenstvu 1996., te svjetskom prvenstvu 1998. kada se okitio brončanom medaljom. Posljednju utakmicu u nacionalnom dresu odigrao je protiv Francuske 28. lipnja 2000. godine. Od velikh prvenstava nastupio na EP-u u Engleskoj 1996. i SP-u u Francuskoj 1998. gdje je osvojio brončanu medalju.

## Trenerska karijera

Trenersku karijeru počeo je kao pomoćni trener u hrvatskoj U-21 reprezentaciji. Samostalno je kao trener bio za kormilom hrvatske U-21 momčadi, koju je preuzeo nakratko kako bi zamijenio Slavena Bilića koji zbog operacije nije mogao voditi momčad. Igralo se doigravanje za put na europsko prvenstvo protiv Srbije i Crne Gore, a Hrvatska je poražena 3:1 u Beogradu, te 2:1 u Velikoj Gorici. Asanović je bio kažnjen zbog svađe sa sucem u Beogradu, te je uzvratni susret pratio sa tribina. Godine 2007. postao je vlasnikom UEFA-Pro licence.

Radio je kao pomoćni trener u stožeru hrvatske reprezentacije vođene Slavenom Bilićem.

## Nagrade i priznanja

### Individualna

* Dobitnik je nagrade Ponos navijača za 2011. godinu, koju dodjeljuje Klub navijača hrvatske nogometne reprezentacije "Uvijek vjerni" za izniman doprinos reprezentaciji.

### Klupska

**Hajduk Split Kup maršala Tita **(1)** : *1987.*
* Prvak Hrvatske **(1)** : *1994./95.*
* Hrvatski nogometni kup **(1)** : *1995.*

### Reprezentativna

**Hrvatska Francuska 1998. - Bronca
* Kao član reprezentacije 1998. dobitnik je Državne nagrade za šport "Franjo Bučar".

## Zanimljivosti

* Aljoša Asanović jedan je od svjetskih igrača koji su svojoj nogometnoj karijeri igrali za dvije ili više reprezentacija.
* Knjiga *Vatreni lakat - sjećanja Aljoše Asanovića*, priča o deset godina hrvatske nogometne reprezentacije, koju je ispričao Aljoša Asanović a koju je napisao novinar Vjesnika Andrija Kačić-Karlin imala je promociju u 17 zemalja diljem svijeta.

## Statistika u Hajduku

| Natjecanje
 | Nastupi
 | Zgodici
 |
| --- | --- | --- |
| Prvenstvo | 176 | 42
 |
| Kup | 24 | 8
 |
| Superkup | 1 | 0
 |
| Međunarodne | 30 | 5
 |
| Splitski podsavez | 0 | 0
 |
| Ukupno | 231 | 55 |
| Prijateljske | 125 | 53
 |
| **Sveukupno** | **356** | **108** |

Prvi nastup u prvoj momčadi Hajduka bio mu je u Splitu protiv Vojvodine iz Novog Sada, u prvenstvenoj utakmici 19. kolovoza 1984.. Nastupio je u početnom sastavu. Utakmica je završila sa visokih 5:1 za Hajduk pogocima Zlatka Vujovića (2), Čelića, Zorana Vujovića i Gudelja.

## Reference

## Vanjske veze

* (`en`) Premier League: Player Profile | Aljosa Asanovic
* (`en`) rsssf: Aljosa Asanovic - International Appearances
* (`en`) FIFA: Player Statistics: Aljosa Asanovic Arhivirano 2011-09-01 na Wayback Machine-u
* Razgovor s Aljošom Asanovićem, serijal *(Ne)uspjeh prvaka s Mariom Stanićem*, 7. 9. 2023. (YouTube)